पाएं अपने शहर की ताज़ा ख़बरें और फ्री ई-पेपरडाउनलोड करें
कांग्रेस कमेटी के जिला अध्यक्ष शिवचरण बैरवा के पिता कजोड़ बैरवा की ऑक्सीजन की कमी की वजह से तड़प-तड़प कर निधन हो गया। जब रूलिंग पार्टी के परिजनों के लिए ही इलाज की सुचारू व्यवस्था नहीं हो पा रही हो तो आम लोगों के लिए के लिए प्रशासन कितना गंभीर होगा समझा जा सकता है।
जिलाध्यक्ष के पिता की पिछले कुछ दिनों से तबियत खराब थी। बुधवार उन्हें गंभीर हालत में जिला अस्पताल लाया गया था, लेकिन अस्पताल प्रशासन की ओर से बेड उपलब्ध नहीं होने की वजह से भर्ती नहीं किया गया और ना ही ऑक्सीजन उपलब्ध करवाई गई। जिसकी वजह से मरीज ने तड़पते हुए दम तोड़ दिया।
फिलहाल जिला अध्यक्ष बैरवा से सम्पर्क नहीं हो पाया है। उनका मोबाइल फोन स्विच ऑफ आ रहा है। खबर की पुष्टि उनके पुत्र अवधेश के फेसबुक अकाउंट पर अपने दादा के निधन की सूचना के साथ जिला अस्पताल प्रशासन पर लगाए गए गंभीर आरोपों से की हुई है। इससे जिले के सियासत में उबाल आ गया। जिले के कांग्रेसी नेताओं की ओर से सवाई माधोपुर विधायक दानिश अबरार, हेल्थ मिनिस्टर रघु शर्मा व मुख्यमंत्री अशोक गहलोत से तुरन्त कार्रवाई की मांग की गई है।
जिम्मेदार बोले जिला अस्पताल में 114 बैडों पर ऑक्सीजन उपलब्ध
इस पूरे मामले में कार्यवाहक एडिशनल सीएमएचओ डॉ. कैलाश सोनी का कहना है की इस तरह के आरोप निराधार हैं। जिला अध्यक्ष या उनके परिजनों की ओर से इस प्रकार की कोई सूचना नहीं दी गई थी। वरना इलाज की समुचित व्यवस्था की जाती। फिलहाल जिला अस्पताल में 114 बेडों पर ऑक्सीजन उपलब्ध है और ऐसे गंभीर बीमारों को रेमडिसिवर इंजेक्शन सहित सभी जरूरी दवाएं उपलब्ध करवाई जाती हैं।
मरीजों की जान बचाने के लिए भरसक प्रयास किए जाते हैं जबकी कार्यवाहक पीएमओ डॉ. सुनील शर्मा का कहना है की मेरे पास किसी भी व्यक्ति ने भी फोन नहीं किया था। वरना हमारी ओर से मरीज के ईलाज मे कोई कोताही नहीं बरती जाती। हमारी ओर से किसी के साथ भी किसी भी प्रकार का भेदभाव किया जाता है। हमारे लिए सभी मरीज एक समान है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn